Nyeste Skilderie af Kiøbenhavn, 1818-09-22
Skildring af den danske Handels Skjebne fra Aaret 1807 til 1818. (Fortsat, see No. 74.) Af offentlige Papirer var i denne Tidspunkt ingen dalet saa dybt, som det asiatiske Compagnies Actier. De solgtes for omtrent 200 Rd. D. C. Stykket, hvilket til den daværende Cours udgjorde omtrent 25 Specier, og for de samme Actier havde man i Aarene 1780 betalt 2100 Rdlr., og endnu nogle Aar før Krigens Udbrud 700 Rd., hvortil det betydelige Udbytte af 90 Rdlr. var Aarsagen. Jngen var under Krigen saa ulykke lig, som de, der havde sat deres Formue i saadanne Actier, for at leve af Udbyttet. En vis Mand, som havde solgt sin smukke Gaard paa Landet, for at nyde større Fordeel af sin Capital, satte denne til 12000 Rd. i 16 asiatiske Actier til 8000 Rd. Stykket. J Begyndelsen havde han, ved det betydelige Udbytte han fik, omtrent 9 pCt. Renter af sine Penge. Men medens hans solgte Gaard i Aaret 1811 var 45,000 Rd. værd, gieldte hans 16 Actier, den eneste Arv, han er terlod sin Familie, kun 3248 Rdlr. Som det gik denne Mand er det gaaet mange Flere. Dog, herimod var for Øjeblikket intet at gjøre Compagniet var ved de uheldige Tidsomstændigheder ikke allene bragt i fuldkommen Uvirksomhed, men det havde liidt betydeligt Tab ved Skibes Opbringelse af Fienden, og trykkedes af en Gield, det for Krigens Udbrud havde gjort i Holland af Beløb 1 Mill. Gylden, der i D. C. nu var opvoxen til en uhyre Sum. Vel havde det ved sit Vareforraads Salg under Krigen vundet endeel, men dets Officianter skulde lønnes og dets Rente af den hollandske Gield betales. Her vare altsaa Udgivter nok, og ingen Jndtægter. Dette Compagnie maatte altsaa som flere saadanne Jnstituter overlades til sin egen Skjebne, og trøste sig med Haabet om en lykkeligere Fremtid. Derimod troede man med Føie endnu at have Midler i Hænde til at standse Coursen i sin alt for store Fremskridt til Forværrelse. En Committe blev nedsat, som skulde optage et Laan af 4 Mill. Mark Banco Enhver, som indkaldtes for samme, modtog et trykt Brev, hvori anføres hvad H. M. Kongen under 25 Sept. f. A. havde rescriberet Finantsministeren, Grev C. H. Schimmelmann. J dette Rescript hedder det: at Kongen ikke uden særdeles Mishag har erfaret, at iblandt dem, der under Navn af Handlende besøge Kjøbenhavns Børs, gives Nogle, der anvende alle de konstige Midler, de kunne udfinde, for at nedsætte Værdien af danske Courantsedler og Repræsentativer. Blandt disse Konster hører det, at opkjøbe Banco ikke blofor den Capital i dansk Courant, de virkeligen eie, men og for de ubegrændsede Creditsummer, de vide at sætte sig i Besiddelse af. Deres Formaal er at drage Fordeel af Finantserne eller Bankcontoirets Behov og Trang til rede Penges eller Effecters Anskaffelse for de Udbetalinger, som, efter Omstændighedernes Medfør, letteligen kunne beregnes at være uomgjængelig nødvendige. Den Skaansel, hvormed Kongen er gaaet frem, for ei at træffe den Uskyldige med den Skyldige, og for saalidet som mueligt at lægge Baand og Jndskrænkninger paa uskadelige Handelsoperationer, har tjent til end mere at forøge de skadelige Agioteurers Frækhed. Efter at Rescriptet saaledes har viist hvor nødvendigt det er at sætte Grændser for Agioteurernes Uvæsen og at det væsentlige Skridt til at naae et saadant Maal, er at sætte Bankcontoiret ud af den Nødvendighed at søge de fornødne Fonds paa Kjøbenhavns Børs, og derimod ved Understøttelse af de reelle Handlende at forskaffe samme de Summer, som udfordres til at dække dets Gield og hæve dets Vexelcirculation, tilkjendegives Kongens Villie og Beslutning, at et Laan af 4,000,000 Mark Banco skal til fornævnte Øiemed tilveiebringes af samtlige Kjøbenhavns Handlende, saavelsom af dem, der have søgt eller søge Kjøbenhavns Børs. Betingelserne, hvorpaa Laanet skulde optages, kunne læses i det udførlige Rescript, som findes aftrykt i Kjøbenhavns Skilderie for 1811 Side 131418. Aaret 1811 var i Grunden et af de uheldigste for vor Cours, thi fra Januari til Martii gik den 362 3/4 i Veiret, nemlig fra 562 3/4 til 824 3/4. Lavest var den d. 4 Januari, da den stod i 562 3/4, høiest d. 1 Marti, da den stod i 824 3/4 Fra 1 Marti til 30 Dec. varierede den imellem 824 3/4 og 777, men var i den hele Tid ikke under 761 og ikke over 824 3/4. Fra den 2den lige til 30 Marti faldt den næsten regelmæssigen 1 pCt. ugentligen, og dalede saaledes fra 777 til 764. Forskjellige Aarsager bidroge til denne Forbedring. Ved det aabnede Laan tilveiebragtes i Mill. Mark Banco; der indløb Remisser fra Norge; Børsoperationerne bleve overdragne til og styredes med Held af et enkelt betydeligt Handelshuus; Bankcontoiret var rigeligen forsynet med Banco; Tilliden voxte og det syntes nu som Coursen for Alvor vilde forbedre sig og faae Fasthed.